[bookmark: _Hlk68601585][bookmark: _Hlk68603213][bookmark: _Hlk68603579][bookmark: _Hlk68601756][bookmark: _GoBack]1. pielikums 
pie iepirkuma „Ēdināšanas pakalpojumu nodrošināšana pacientiem”,
ID Nr. BS 2024/13B, nolikuma (apspriede)

[bookmark: _Hlk68601595]TEHNISKĀ SPECIFIKĀCIJA
Ēdināšanas pakalpojumu nodrošināšana SIA „Bauskas slimnīca” pacientiem

Tehniskajā specifikācijā noteiktas prasības attiecībā uz ēdināšanas pakalpojuma sniegšanas kvalitātes līmeni, izmantojamām telpām, metodēm un resursiem.
1. Vispārīgās prasības ēdināšanas pakalpojumu nodrošināšanai.
[bookmark: _Hlk61514832]1.1. Ēdināšanas pakalpojuma sniedzējam strikti jāievēro uz ēdināšanas pakalpojumu sniegšanu attiecināmie normatīvi akti, tai skaitā:
1.1.1. Publisko iepirkumu likums; 
1.1.2. Pārtikas aprites uzraudzības likums; 
1.1.3. 2004. gada 29. aprīļa Eiropas Parlamenta un Padomes Regula (EK) Nr. 852/2004 “Par pārtikas produktu higiēnu”;
1.1.4. 2012. gada 13. marta Ministru kabineta noteikumi Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
1.1.5. 2017. gada 20. jūnija Ministru kabineta noteikumi Nr.353 “Prasības zaļajam publiskajam iepirkumam un to piemērošanas kārtība”;
1.1.6. 2014. gada 12. augusta Ministru kabineta noteikumi Nr.461 “Prasības pārtikas kvalitātes shēmām, to ieviešanas, darbības, uzraudzības un kontroles kārtībā”;
1.1.7. 2018. gada 24. jūlija Ministru kabineta noteikumi Nr.447 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība”;
1.1.8. 2009. gada 26. maija Ministru kabineta noteikumi Nr.485 “Bioloģiskās lauksaimniecības uzraudzības un kontroles kārtība”;
1.1.9. 2015. gada 29. septembra Ministru kabineta noteikumi Nr.545 “Pārtikas apritē nodarbināto personu apmācības kārtība pārtikas higiēnas jomā”;
1.1.10. 2011. gada 19. oktobra Ministru kabineta noteikumi Nr. 808 “Noteikumi par materiāliem un izstrādājumiem, kas paredzēti saskarei ar pārtiku”;
1.1.11. 2009. gada 15. septembra Ministru kabineta noteikumi Nr.1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”;
1.1.12. 2009. gada 20. oktobra Ministru kabineta noteikumi Nr.1204 “Dzīvnieku un no tiem iegūto produktu aprites kārtība, kas nav regulēta Eiropas Savienības tieši piemērojamos tiesību aktos par bioloģisko lauksaimniecību”.


2. Pacientu ēdināšanas pakalpojuma sniegšanas apraksts.
[bookmark: _Hlk90827254]2.1. Pacientu ēdināšanas pakalpojums ietver ēdināšanas nodrošināšanu – vidēji 40-50 pacientiem dienā (vidējais ēdināmo pacientu skaits norādīts informatīvā nolūkā, līguma darbības laikā Pasūtītājam ir tiesības palielināt vai samazināt pacientu skaitu, kuriem nepieciešams pakalpojums, un tas nav pamats piedāvātās vienas ēdienreizes cenas palielināšanai). Pacientu ēdināšanas pakalpojums ietver ēdināšanas nodrošināšanu – ēdienu uzglabāšanu,  gatavošanu, sadali un gatavā ēdiena nogādāšana līdz Pasūtītāja stacionāra nodaļai ar Pasūtītāju saskaņotu, ēdināšanas pakalpojuma nodrošināšanai nepieciešamu procesu norisi, ēdienu piegādi transportā, kas nodrošina temperatūras režīmu siltam un aukstam ēdienam, līdz Pasūtītāja stacionāra nodaļai, un netīro trauku savākšanu no nodaļas. 
2.2. Pakalpojumu sniedzējs ēdināšanas pakalpojumu sniedz ar savu darbaspēku, saviem materiāliem un saviem darbarīkiem, kas ir nepieciešami ēdināšanas pakalpojuma veikšanai.
2.3 Pakalpojuma sniedzējam jānodrošina ēdināšanas pakalpojums Pasūtītāja pacientiem trīs (pamatdiēta) līdz sešas reizes dienā, atkarībā no diētas formas, tajā skaitā, brīvdienās un svētku dienās:
2.3.1. brokastis (un otrās brokastis) no plkst. 8:00 līdz 9:00;
2.3.2. pusdienas(un launags) no plkst. 12:00 līdz 13:00 
2.3.3. vakariņas (un otrās vakariņas) no plkst. 18:00 līdz 19:00.
2.4. Pasūtītāja noteiktās kontaktpersonas veido pieteikumu Pasūtītāja izstrādātā elektroniskā ēdiena pieprasījuma formā, katrai ēdienreizei norādot nepieciešamās diētu formas un porciju skaitus. Nākamai dienai nepieciešamo porciju skaitu piesaka līdz iepriekšējās dienas plkst. 16.00 ar iespēju veikt korekcijas:
2.4.1. korekcijas brokastīm un otrajām brokastīm līdz tekošās dienas plkst. 6:00;
2.4.3. pusdienām un launagam līdz tekošās dienas plkst. 10:00;
2.4.5. vakariņām un otrajām vakariņām līdz tekošās dienas plkst. 15:00.
2.5. Pacientu ēdināšana notiek tikai atbilstoši saskaņotām diētu formām un papildus pārtikas produktu sarakstam, kas atbilst 3. sadaļas prasībām: 
2.5.1. divu nedēļu ēdienkarti un atbilstošās tehnoloģiskas kartes Pakalpojuma sniedzējs iesniedz Pasūtītāja deleģētam personām (uztura speciālistam) saskaņošanai pirms to realizācijas. Ēdināšanas pakalpojuma sniedzējam jānodrošina iespēja diētas variēt un, pēc nepieciešamības, sagatavot individuālās diētas, saskaņojot ar Pasūtītāja deleģētu personu (uztura speciālists).
2.5.2. Pasūtītāja rekomendācijas ēdienkartes uzlabošanai/pilnveidošanai ir obligātas Pakalpojuma sniedzējam un Pasūtītājam ir tiesības nesaskaņot ēdienkarti. Tādā gadījumā Pakalpojuma sniedzējs apņemas to izlabot 24 stundu laikā atbilstoši Pasūtītāja prasībām. 
2.5.3. Izpildītājs apņemas nepieciešamības gadījumā vienas darba dienas laikā pēc Pasūtītāja deleģētas personas (uztura speciālista) pieprasījuma nodrošināt speciālu individuālu diētu pacientiem (ko izstrādājis uztura speciālists), kam tā nepieciešama.
2.6. Pie ēdienu pagatavošanai izmantojamo pārtikas produktu izvēles Pakalpojuma sniedzējs pēc iespējas vairāk izvēlas Latvijā ražotus un audzētus produktus. Ēdiena gatavošanā dod priekšroku svaigiem un sezonāliem pārtikas produktiem. Augļu, ogu un dārzeņu piegādes veikt, ievērojot sezonalitāti, kas tiek noteikta atbilstoši Zemkopības ministrijas izstrādātajam vietējo augļu un dārzeņu pieejamības kalendāram.
2.7. Pakalpojuma sniedzējs, ēdienu porcijas nogādā līdz Pasūtītāja stacionāra nodaļai. Ēdienu porcijas piegādā, izmantojot 2.7.1.punktā aprakstīto piegādes veidu:
[bookmark: _Hlk511308257]2.7.1. Porcelāna vai cita materiāla traukos, kuru iespējams apstrādāt un dezinficēt. Traukiem ir jābūt noslēgtiem  ar vāku, izvietoti uz termopaplātēm ar neslīdošu virsmu. Termopaplātēm ir jābūt veidotām no divām daļām – pamatnes, kurā ievieto krūzīti dzērienam (ar noslēdzamu vāku), zupas un salātu trauku (noslēdzams ar vāku), otrā ēdiena šķīvi (noslēdzams ar vāku), maizi, cukuru, sviestu, salveti un individuālos galda piederumus un  vāku, kurš blīvi noslēdz uz pamatnes novietotos traukus un pārtiku, galda piederumus). Šāda termopaplāte saglabā pēc iespējas nemainīgu ēdiena temperatūru līdz pat 2 (divām) stundām, lai ēdiens atbilstu Ministru kabineta 2012.gada 13.marta noteikumos Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” noteiktām uztura normām. Traukiem un paplātēm nedrīkst būt specifiska smaka. Traukiem un paplātēm jāatbilst higiēnas prasībām un tie nedrīkst būt bojāti. Jābūt hermētiski noslēgtiem. Pretendents ir atbildīgs par bojāto un prasībām neatbilstošo trauku un paplāšu savlaicīgu nomaiņu. Termopaplātes ir ergonomiski lietojamas un ir CE marķētas. Plānojot nepieciešamo termopaplāšu skaitu, pretendentam jāņem vērā, ka pacientiem jānodrošina ēdināšana vismaz trīs  reizes dienā. 
[bookmark: _Hlk62049886][bookmark: _Hlk61447846][bookmark: _Hlk61447321]Paplātes līdz pacientiem ar ēdienu piegādā, speciāli tam paredzētos transporta ratos (statīvos), nodrošinot temperatūras režīmu siltam un aukstam ēdienam. 
2.7.2. Gan paplātes, gan trauki un to vāki izgatavoti no viegli kopjama, pārtikai nekaitīga, materiāla, traukiem un paplātēm jānodrošina hermētiskums, kuri atbilst Ministra kabineta noteikumiem Nr.808 "Noteikumi par materiāliem un izstrādājumiem, kas paredzēti saskarei ar pārtiku”.
2.7.3. Papildus ēdienam, Pakalpojuma sniedzējs nodrošina katru pacientu ar galda piederumiem un vismaz divām papīra salvetēm. Galda piederumi ir ražoti no dabai draudzīga materiāla un atbilstoši Ministra kabineta noteikumiem Nr.808 "Noteikumi par materiāliem un izstrādājumiem, kas paredzēti saskarei ar pārtiku”.
2.7.4. Nepieciešamības gadījumā pēc Pasūtītāja pieprasījuma Pakalpojuma sniedzējam ir jānodrošina ēdiena pasniegšanu vienreizlietojamos traukos, kuri atbilst Ministra kabineta noteikumiem Nr.808 "Noteikumi par materiāliem un izstrādājumiem, kas paredzēti saskarei ar pārtiku”.
2.8. Pakalpojuma sniedzējs nodrošina ēdiena pasniegšanu uzreiz pēc pagatavošanas vai uzglabā līdz pasniegšanas brīdim vismaz +65 ℃ (pie pacienta ne mazāk par +50 ) siltajiem ēdieniem vai ne zemākā temperatūrā par +4 ℃ - aukstajiem ēdieniem.
2.9. Pakalpojuma sniedzējs, katru dienu, izsniedz Pasūtītāja stacionāra nodaļai dienas ēdienkarti katrai diētas formai, kurā ir norādīta informācija par ēdienu porciju svaru un ēdiena uzturvērtību (enerģētiska vērtība (kilokalorijas), olbaltumvielu daudzums (gramos), tauku daudzums (gramos), piesātināto un nepiesātināto tauku daudzums (gramos), ogļhidrātu daudzumu (gramos), šķiedrvielu daudzumu (gramos), cukura daudzumu un sāls daudzumu (gramos)), kā arī informāciju par iespējamiem pārtikas alergēniem.
[bookmark: _Hlk101870837][bookmark: _Hlk101870864]2.10. Vienu stundu pēc, bet ne vēlāk kā 90 minūtes pēc ēdiena pasniegšanas Pakalpojuma sniedzējs netīros traukus savāc no nodaļas. Izlietoto, vienreizlietojamo trauku utilizāciju nodrošina Pakalpojuma sniedzējs, izņemot infekciozo pacientu traukus, kuru savākšanu un utilizāciju nodrošina Pasūtītājs. 
[bookmark: _Hlk101871055]2.11. Transporta ratu, paplāšu, pacientu trauku un vāku mazgāšana un dezinfekcija notiek pēc katras to lietošanas. Paplāšu, trauku, vāku apstrādē pielietojamas apstrādes programmas un līdzekļi, kas novērš infekcijas slimību izplatību (tajā skaitā: sēnīšu, tuberkuloze, cilvēka imūndeficīta vīrusa un citu bezapvalka vīrusu infekcijas).
[bookmark: _Hlk101871587]2.12. Pasūtītājs ir tiesīgs veikt Pakalpojumu sniedzēja ēdināšanas pakalpojumu uzraudzību jebkurā pakalpojuma procesa stadijā, jebkurā telpā (tajā skaitā iznomātajās) un jebkurā  laikā: 
2.12.1. Ēdināšanas pakalpojuma uzraudzību veic Pasūtītāja deleģētas kontaktpersonas (dietologs, uztura speciālists un/vai citas personas pēc nepieciešamības).
2.12.2. Pasūtītājs veicot apsekošanu, tās laikā konstatētās neatbilstības fiksē apsekošanas  aktā, kā arī Pasūtītājs veic pacientu apmierinātības aptaujas. Pasūtītājs informē Pakalpojuma sniedzēju par konstatētajiem trūkumiem un ir tiesīgs piemērot līgumsodu.
[bookmark: _Hlk101868988]2.12.3. Pasūtītāja deleģētas kontaktpersonas apstiprina ēdienkartes, tehnoloģiskās kartes, ēdienu atbilstību ēdienkartēm, ēdienu organoleptiskās īpašības, izejvielu atbilstību izvirzītajām prasībām, kā arī risina citus jautājumus, kas ir saistīti ar Pasūtītāja pacientu ēdināšanu.
2.13. Ēdināšanas pakalpojuma sniedzējam savā darbībā jānodrošina:
[bookmark: _Hlk101871762]2.13.1. sanitāri - higiēnisko un epidemioloģisko prasību ievērošana, atbilstoši Latvijas Republikas normatīviem aktiem;
2.13.2. pagatavotā ēdiena nogādāšana pasniegšanai, kā arī netīro trauku, paplāšu savākšana un nogādāšana mazgāšanai un dezinfekcijai izmantojot risinājumus un tehnoloģijas, kuru darbības rezultātā telpās netiek izvadīta gaisu piesārņojošo vielu emisija;
[bookmark: _Hlk101872408][bookmark: _Hlk101872080][bookmark: _Hlk101872280]2.13.3. ēdināšanas pakalpojuma nodrošināšanai nepieciešamo izejmateriālu, to transportēšanas iepakojuma, ēdiena pagatavošanas procesa un ar to saistītā radušos atkritumu uzglabāšanas nodrošināšanai iznomāto telpu tehniskā stāvokļa atbilstību Latvijas Republikas normatīvo aktu prasībām;
2.13.5. pakalpojuma sniegšanas procesā radīto atkritumu patstāvīgu, drošu un Latvijas Republikas normatīvo aktu prasībām atbilstošu utilizāciju.
2.14. Pakalpojuma sniegšanā izmantojamie resursi un to uzturēšana:
2.14.1. Izpildītājs sava pakalpojuma sniegšanai nodrošina visu nepieciešamo tehnisko aprīkojumu, kā arī nodrošina tehniskā aprīkojuma apkopi par saviem līdzekļiem.
2.14.2. Ēdināšanas pakalpojuma nodrošināšanai pretendentam netiek piedāvātas telpas nomāšanai (virtuves telpas u.tml.).
2.14.3. Ēdiens uz slimnīcu jāpiegādā, nodrošinot atbilstošas temperatūras uzturēšanu piegādes un porcionēšanas laikā. Ēdiena piegāde tiek veikta, ievērojot šādas ēdiena piegādes pakalpojuma prasības:
2.14.3.1. ēdienu līdz izsniegšanas brīdim uzglabāt temperatūrā, kas atbilst normatīvo aktu prasībām, tādā veidā, lai neveicinātu produkta mikrobioloģisko bojāšanos;
2.14.3.2. maksimāli saīsināt laika posmu no ēdiena sagatavošanas līdz noteiktajam izsniegšanas laikam;
2.14.3.3. nodrošināt pietiekamu tehnoloģisko iekārtu daudzumu, pietiekamu darbinieku skaitu, atbilstoši aprīkotu autotransportu un citu inventāru, lai ēdienu piegādātu un izsniegtu noteiktajā vietā;
2.14.3.4. nodrošināt ēdiena izsniegšanu saskaņā ar tehniskajā specifikācijā un līgumā noteiktajām prasībām.

3. Diētu formu un papildus produktu apraksts
3.1. Viena dienā nevienai no diētas formām nedrīkst pārsniegt sekojošus uzturvielu daudzumus (ja nav noteikts savādāk):
3.1.1. Cukurs  30 grami pieaugušiem un bērniem vecumā no 7 gadiem vai 20 grami – bērniem līdz 6 gadu vecumam.
3.1.2. Vārāmā sāls 5 grami pieaugušiem, 3 grami – bērniem līdz 18 gadu vecumam.
3.2.3. Piesātinātās taukskābes ne vairāk kā viena trešdaļa no visiem taukiem, nepārsniedzot 25 gramus;
3.2.4. Transtauksābes 2 grami pieaugušiem, 0 grami – bērniem līdz 18 gadu vecumam.
3.2. Papildu prasībām visām diētas formām, ja nav noteikts savādāk:
3.2.1. Ēdienu gatavošanā vasarā un rudenī, pie katras ēdienreizes, ēdienkartē jāiekļauj svaigi dārzeņi un/vai augļi atbilstoši sezonalitātei, ziemā var būt arī termiski apstrādāti.
3.3. Veidojot ēdienkartes diētu formas, ir jāievēro sekojoši principi, taču piedāvāto ēdienu sarakstu var papildināt arī ar citiem ēdieniem, kuru pagatavošanā ievēro zemāk esošo ēdienu veidošanas principus:
3.3.1. Brokastīm atbilstoši ēdieni: 
3.3.1.1. Biezputra – no pilngraudu graudaugiem – auzām, rīsiem, griķiem, prosas, miežiem, vairāku graudu putra, retāk – mannas putru. Putras vēlams papildināt ar augļiem, ogām vai dārzeņiem, piemēram – prosas putra ar ķirbi, auzu pārslu putra ar ābolu un kanēli. Putrām nepievieno sviestu gatavošanas laikā, bet to pasniedz reizē ar brokastīm atsevišķā iepakojumā.
3.3.1.2. Omlete ar dārzeņiem, sieru un pilngraudu vai rudzu maizi, vēlams pievienot garšaugus – dilles, pētersīļus, baziliku, oregano un citus. 
3.3.1.3. Brokastu sviestmaizēm jābūt veidotām pēc “veselīgā šķīvja” principa, iekļaujot olbaltumvielu avotu – liesa gala, vārīta ola, siers, biezpiens un citus, dārzeņus – gurķis, tomāts, paprika, un citus, salikto ogļhidrātu avotu – pilngraudu vai rudzu maize ar šķiedrvielu saturu vismaz 6 grami 100 gramos produktā, tauku avotu – olīveļļa (Extra Virgin) vai cita augu eļļa.
3.3.1.4. Graudaugu pārslas un vai musli ar bezpiedevu jogurtu un augļiem un/vai ogām, izvērtējot, vai senioru vecuma pacienti spēs šādu ēdienu sakošļāt. Žāvētie auļi, sēklas, ko pievieno, satur ne vairāk kā 15 gramus cukura uz 100 gramiem produkta. Bezpiedevu jogurtu, nepieciešamības gadījumā vēlams izvēlēties ar paaugstinātu olbaltumvielu daudzumu (grieķu jogurts un citi), kur olbaltumvielu saturs ir vismaz 7 grami uz 100 gramos produkta. Papildus var pievienot medu, ievārījumu, ogas, ko pasniedz reizē ar brokastīm atsevišķā iepakojumā. Medu un ievārījumu pieskaita dienā noteiktajam pievienotā cukura daudzumam.
3.3.1.5. Dārzeņu pankūkas – piemēram, cukīnī vai kabaču pankūkas ar sieru un garšaugiem. 
3.3.1.6. Pilngraudu pankūkas gatavotas pēc “veselīgā šķīvja” principa, iekļaujot olbaltumvielu avotu – biezpiens, liesa gala, vārīta ola, siers un citi, dārzeņus – gurķis, tomāts, paprika, un citi, salikto ogļhidrātu avotu – pilngraudu, auzu, rudzu vai speltas kviešu milti, tauku avotu - olīveļļa vai cita augu eļļa. 
3.3.2. Pusdienām atbilstoši ēdieni (pamatēdiens un zupa vai deserts): 
3.3.2.1. Dārzeņi veido vismaz vienu trešdaļu no vesela ēdiena, piemēram, svaigie, tvaicētie vai sautētie dārzeņi – puķkāposts, brokolis, burkāns, biete, , paprika, baklažāns, ķirbis, kabacis, cukini. Turklāt nodrošināt dārzeņus arī šķidras un pusšķidras diētas pacientiem, atbilstoši tos pagatavojot – sautējot, tvaicējot vai sīki sasmalcinot. Olbaltumvielas veido 25-35% no ēdiena – piemēram – tvaicēta/sautēta liesa gaļa (1 porcija pagatavotas gaļas 100-130 grami), treknas zivis (1 porcija pagatavotas zivs 100-150 grami), pākšaugi (1 glāze vārītu pupiņu, lēcu vai citu pākšaugu) vai divas vistu olas. Saliktie ogļhidrāti veido 25-35% no ēdiena – piemēram –  makaroni, kartupeļi, rīsi griķi, grūbas, sorgo, kvinoja, amarants un citi. Ēdienkartē jāiekļauj arī pilngraudu produkti.  Viena porcija ir, piemēram: 1 – 2 šķēles maizes (kliju maizes 2 šķēles, bet rudzu maize 1 šķēle), pusglāze līdz glāze vārītu makaronu, putraimu, griķu vai citu graudaugu putraimu, divi vidēja lieluma vārīti kartupeļi. Nepiesātināto tauku avots – augu eļļas.
3.3.2.2. Zupas gatavo arī kā biezzupas vai krēmzupas, zupām papildus gatavošanas laikā pievieno sviestu, pienu, sieru, kā arī papildina ar olbaltumvielu piedevu – olas baltums, olu pulveris un citi.
3.3.2.3. Desertu gatavot kopumā nepārsniedzot 20 gramu cukura pusdienu porcijā,  iekļaujot olbaltumvielu avotu – biezpiens, ola, jogurts, kurā cukura daudzums nepārsniedz 15 gramus uz 100 gramiem produkta, pienu, fermentētus piena produktus (piemēram, acidofilais piens, paniņas, rjaženka, kefīrs un jogurts), biezpienu, sviestu, piena pulveri. Desertu gatavojot izmantot augļus un vai ogas – gan svaigā, gan žāvētā, gan saldētā veidā un tos pasniegt svaigā veidā vai termiski apstrādātus. Desertus iekļaut ēdienkartē ne biežāk kā 2 reizes nedēļā.
3.3.3. Launagam atbilstoši ēdieni: 
3.3.3.1. Sviestmaize - gatavota pēc “veselīgā šķīvja” principa, iekļaujot olbaltumvielu avotu – liesa gaļa, vārīta ola, siers, biezpiens un citi, dārzeņus – gurķis, tomāts, paprika un citus, salikto ogļhidrātu avotu – pilngraudu vai rudzu maize, tauku avotu – olīveļļa vai cita augu eļļa.
3.3.3.2. Svaigs auglis – banāns, ābols, bumbieris, mandarīns, kivi un citi kopā ar jogurtu bez vai ar piedevām.
3.4.3.3. Jogurts ar graudiem un augļu vai ogu piedevu, kur cukura saturs nepārsniedz 10 gramus uz 100 gramiem produkta. 
3.4.3.4. Sāļais biezpiens, piemēram, ar zaļumiem un svaigu gurķi vai saldais biezpiens, piemēram, ar kanēli, rozīnēm.
3.3.3.5. Auzu pārslu mafins; biezpiena sacepums, plātsmaize (piemēram, ar āboliem).
3.3.4. Vakariņām atbilstoši ēdieni: 
3.3.4.1. Dārzeņi veido trešo daļu no vesela ēdiena, piemēram, svaigie, tvaicētie vai sautētie dārzeņi – puķkāposts, brokolis, burkāns, biete, batāts, paprika, baklažāns, ķirbis, kabacis, cukini. Olbaltumvielas veido trešo daļu no ēdiena – piemēram – tvaicēta/sautēta liesa gaļa (1 porcija 100-130g grami pagatavotas gaļas), treknas zivis (1 porcija 100-150 grami pagatavotas zivs), pākšaugi (1 glāze vārītu papiņu, lēcu vai citu pākšaugu) vai divas vistu olas. Saliktie ogļhidrāti veido trešo daļu no ēdiena – piemēram –makaroni, kartupeļi, rīsi griķi, grūbas, sorgo, kvinoja, amarants un citi. Ēdienkartē jāiekļauj arī pilngraudu produti.Viena porcija ir, piemēram: 1 – 2 šķēles maizes (kliju maizes 2 šķēles, bet rudzu maize 1 šķēle), pusglāze līdz glāze vārītu makaronu, putraimu, griķu vai citu graudaugu putraimu, divi vidēja lieluma vārīti kartupeļi. Nepiesātināto tauku avots – augu eļļas.
3.3.5. Papildus pie katras ēdienreizes tiek pasniegti dažādi dzērieni, pie dzēriena atsevišķā iepakojuma cukurs līdz 3 gramiem pie katras ēdienreizes:
3.3.5.1. Kafija ar pienu.
3.3.5.2. Tēja.
3.3.5.3. Augļu kompots vai dzēriens bez papildus pievienota cukura.
3.4.5.4. Cigoriņu dzēriens.
3.3.5.5. Kakao dzēriens. 
3.4. Kopā ir nepieciešams izstrādāt un nodrošināt 6 diētu formas un arī nozīmētās individuālās diētas :

	Diētas nosaukums
	Uzturvērtība
	Diētas apraksts

	Pamatdiēta (PD)
	Enerģētiskā vērtība 2000 – 2400 kkal
Olbaltumvielas 70 – 80 g
Tauki 65 – 75 g
Ogļhidrāti 275 – 300 g
Šķiedrvielas 25 – 35 g
Vārāmā sāls līdz 5 g dienā
	Saudzējošs ēdienu gatavošanas veids – tvaicēšana, vārīšana, konvekcijas metode. Netiek izmantota cepšana uz pannas eļļā.
Jānodrošina 4 ēdienreizes (brokastis, pusdienas, launags, vakariņas). Var piegādāt 3 reizēs.

	Olbaltumvielu diēta (OD) 
	Enerģētiskā vērtība 2500 – 2700 kkal
Olbaltumvielas 90 – 130 g
Tauki 90 – 100 g
Ogļhidrāti 280 – 340 g
Šķiedrvielas 15 – 25 g
Vārāmais sāls līdz 5 g dienā
	Piemērota lielākai daļai pacientu, tai skaitā onkoloģiskām slimībām, pacientiem ar augstu vielmaiņas katabolismu (imūnsupresija, apdegumi, sepse, politrauma, tuberkuloze u.c.), malnutrīcijas risku.
Ēdienu pagatavošanas metodes: vārīšana, sautēšana, cepšana cepeškrāsnī. Ieteicams izmantot konvekcijas metodi. 
Jānodrošina 4-5 ēdienreizes  (brokastis, otrās brokastis, pusdienas, launags, vakariņas). Piegādi var nodrošināt 3 reizēs.
Olbaltumvielu un kaloriju daudzumu nodrošina: olbaltumvielu avoti – papildus piena produkti (biezpiens, siers, jogurti ar palielinātu olbaltumvielu daudzumu, kefīrs), olas, gaļa, zivis;
ogļhidrātu, tauku avoti –  veselīgi saldie ēdieni, augstas kalorāžas mērces, krējums, salātu mērces
Pamatēdienreizēs jābūt ēdieniem ar saliktiem ogļhidrātiem (maize, kartupeļi, biezputras, vārīti graudaugi, makaronu izstrādājumi); plašs dārzeņu, augļu klāsts (vismaz 400 g dienā), tai skaitā viens auglis dienā.
Piemēram, brokastīs putras, pusdienās zupa, otrais ēdiens, dārzeņu salāti – vismaz 150 g –, launagā veselīga uzkoda (piemēram, auzu mafins un tēja/kafija), otrajās vakariņās uzkoda (piemēram, sviestmaizes ar sieru, olu, zaļumiem, gurķi, tomātu un jogurts).

	Cukura diabēta diēta (CD) 
	Enerģētiskā vērtība 2000 – 2400 kkal
Olbaltumvielas 70 – 80 g 
Tauki 65 – 75 g
Ogļhidrāti 275 – 300 g
Šķiedrvielas 25 – 35 g
Vārāmais sāls līdz 5 g dienā 

	Pamatdiēta, kas pielāgota cukura diabēta pacientiem un pacientiem ar adipozitāti. 
 Ēdienu pagatavošanas metodes: vārīšana, sautēšana, cepšana cepeškrāsnī. Ieteicams izmantot konvekcijas metodi. 
CD neiekļaut saldinātus dzērienus un desertus ar pievienotu cukuru.
produkti ar zemu glikēmisko indeksu, ēdienu gatavošanas procesā ņemt vērā ietekmi uz glikēmisko
indeksu (piem., kartupeļus gatavot cepeškrāsnī, nevis kartupeļu biezputras veidā);
pilngraudu produkti, pākšaugi – vismaz 2 reizes nedēļā;
Jānodrošina 4 ēdienreizes (brokastis, pusdienas, launags, vakariņas). Piegādi var nodrošināt 3 reizēs.
Pamatēdienreizēs jābūt ēdieniem ar saliktiem ogļhidrātiem (maize, kartupeļi, biezputras, vārīti graudaugi, makaronu izstrādājumi); plašs dārzeņu, augļu klāsts (vismaz 400 g dienā), tai skaitā viens auglis dienā. Maize – kliju maize, rupjmaize.

	Šķidrā diēta (ŠD)
	Uzturvērtība.
Enerģētiskā vērtība 1000 – 1300 kkal
Olbaltumvielas 40 – 60 g
Tauki 35 – 45 g
Ogļhidrāti 140 – 170 g
Balastvielas 5 – 10 g
Vārāmais sāls līdz 5 g dienā
	Pielietojums pirmā diētas forma pēc operācijām kuņģa-zarnu traktā, rīšanas traucējumi, neiroloģijā īslaicīgi.
6 ēdienreizes  (brokastis, otrās brokastis, pusdienas, launags, vakariņas, otrās vakariņas).
Ēdienam jābūt šķidram, homogēnam, nedrīkst saturēt sēklas, graudus, pārtikas gabaliņus. Ietverti tādi ēdieni kā tēja, netrekns buljons, tume bez piena, skābpiena dzērieni (homogēni jogurti,  ieskaitot ar palielinātu olbaltumvielu daudzumu, kefīrs, lakto), augļu sulas dzērieni
Lai palielinātu ēdiena olbaltumvielu daudzumu, ēdienam papildus pievieno piena vai sojas, vai olu pulveri.

	Zarnu diēta (ZD) jeb pusšķidrā diēta
	Uzturvērtība.
Enerģētiskā vērtība 1800 – 2200 kkal
Olbaltumvielas 80 – 100 g
Tauki 35 – 50 g
Ogļhidrāti 275 – 300 g
Šķiedrvielas 5 – 15 g
	Pielietojums pacientiem ar caureju, pie zarnu iekaisīgajām slimībām, akūta pankretatīta gadījumā, disfāgijas pacientiem, pēc operācijām kuņģa-zarnu traktā, slimības, kurās skarts kuņģa-zarnu trakts.

6 ēdienreizes (brokastis, otrās brokastis, pusdienas, launags, vakariņas, otrās vakariņas). 
Visi  produkti ir termiski apstrādāti Ēdiens tiek gatavots bez taukiem, ēdienam maiga, pusšķidra konsistence, mehāniski un ķīmiski saudzējošs – pusšķidras putras, biezeņzupas, gaļas, sakņu, biezeņi, omlete, skābpiena produkti (pusšķidra biezpiena masa, lakto, kefīrs, paniņas, jogurti bez piedevām).
Nedrīkst saturēt rupjas šķiedras, termiski neapstrādātus dārzeņus, augļus, sēklas, riekstus, pilngraudu produktus.
Stingri ierobežoti laktozi saturošie produkti, cukurs, samazināts ūdenī nešķīstošu šķiedrvielu daudzums. 

	Individuālā diēta (ID)
	
	Uztura speciālists var veikt nelielas izmaiņas, pielāgot jau esošu diētas formu ņemot vērā noteikta pacienta klīnisko situāciju.
Piemēram:
•	Diēta ar ierobežotu laktozes daudzumu (BL -bezlaktozes).
•	Ar reliģiskiem apsvērumiem saistītas diētas (piem., bez cūkgaļas)
•	Individuāla pārtikas alerģija vai nepanesība.

